**Dodatok č. 2**

**k Všeobecnému záväznému nariadeniu obce Hontianske Moravce č. 4/2006 na Spoločný školský obvod v obci Hontianske Moravce**

Obec Hontianske Moravce na podklade ust. § 6 zák. SNR č. 369/1990 Zb. o obecnom zriadení v znení neskorších predpisov a § 6 ods.2 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v zmysle § 28 ods. 5 , § 49 ods.4 , § 114 ods.6 , §116 ods.6 , § 140 ods.9, 10 zákona č. 245/2008 Z. z. o výchove a vzdelávaní / školský zákon / a o zmene a doplnení niektorých zákonov vydáva tento Dodatok č. 2.

**Článok 1**

Obec Hontianske Moravce, ako zriaďovateľ základnej a materskej školy s názvom ,,Základná škola s materskou školou, ulica Kostolná súp.č.18, 962 71 Hontianske Moravce” určuje za spoločný obvod základnej a materskej školy územia obcí Hontianske Moravce, Hontianske Trsťany, Lišov, Sudince, Súdovce, Terany - špeciálne triedy, Hon. Tesáre - špeciálne triedy, Dudince -špeciálne triedy. Nakoľko od 1.9.2013 prešli delimitačným protokolom žiaci špeciálnej školy pod ZŠ s MŠ Hont. Moravce.

**Článok 2**

1. V Základnej a materskej škole v článku č.1 si povinnú školskú dochádzku plnia žiaci s trvalým bydliskom na území obcí Hontianske Moravce, Hontianske Trsťany, Lišov, Sudince, Súdovce, Terany - iba špeciálne triedy, Hon. Tesáre - iba špeciálne triedy, Dudince - špeciálne triedy, v ročníkoch 1.- 9. ročník a triedach materskej školy.

2. Žiak s trvalým bydliskom na území obcí Hontianske Moravce, Hontianske Trsťany, Lišov, Sudince, Súdovce, Terany - iba špeciálne triedy, Hon. Tesáre- iba špeciálne triedy, Dudince- -špeciálne triedy v ročníkoch 1.-9.roč. Si môže plniť povinnú školskú dochádzku v základnej a materskej škole mimo spoločného školského obvodu, ktorý je určený v čl.1 ak sa tak rozhodne zákonný zástupca žiaka a s jeho prijatím súhlasí a vydá rozhodnutie o prijatí riaditeľ základnej školy, do ktorej sa prihlási.

**Článok 3**

,, Základná škola s materskou školou, ulica Kostolná č.18, 962 71 Hontianske Moravce” je podľa ust. § 8 zákona NR SR č.596/2003 Z. z o štátnej správe v školstve a školskej samospráve a o zmene a doplnení niektorých zákonov povinná z prostriedkov štátneho rozpočtu uhradiť zákonnému zástupcovi žiaka, ktorý má trvalé bydlisko na území obcí Hontianske Moravce, Hontianske Trsťany, Lišov, Sudince, Súdovce, Terany - iba špeciálne triedy, Hon. Tesáre - iba špeciálne triedy, Dudince – iba špeciálne triedy cestovné náklady na dopravu žiaka do školy a na dopravu žiaka späť do miesta trvalého bydliska.

**Článok 4**

**Záverečné ustanovenia**

1. Ostatné ustanovenia VZN č. 4/2006 zo dňa 29.11.2006 ostávajú nezmenené.
2. Schválením dodatku č. 2 sa ruší Dodatok č. 1 k VZN č. 4/2006 zo dňa 11.12.2013.
3. Tento Dodatok č. 2 bol schválený obecným zastupiteľstvom dňa \_\_.\_\_.2021 uznesením č. \_\_/2021.
4. Dodatok č. 2 k VZN č. 4/2006 nadobúda účinnosť dňom jeho schválenia.

 Ing. Rudolf Gabryš

 starosta obce